Khatah kegiyatan ingkang kawula dereng saged anggenipun mbagi wekdal kangge setunggal lan setunggalipun, antawisipun kegiyatan kalawingi wonten ing kepanitiyaan ingkang ngedahaken kawula tangi enjing, nanging kawula malah boten saged nindakaken sedaya ingkang dados kuwajiban kawula, nggih awit kekesedan kawula lan sipat ingkang mentingaken kapreluan kawula piyambak, mugi Paduka ngapunteni. Pripun malih dhuh Rama ingkang kedah kawula tindakaken, mugi Paduka paring kekiyatan dhumateng kawula anggenipun kawula ngadhepi sedaya perkawis punika. Kawula pitados bilih sedaya perkawis ingkang kawula paringaken dhumateng kawula punika boten nglangkungi kekiyatan kawula, nggih mugi Paduka paring kasagedan…kasagedan anggenipun kawula mbagi wekdal ingkang sampun Paduka paringaken punika, kasagedan nindakaken sedaya kuwajiban kawula, kasagedan anjagi dhiri kawula supados tansah ngandel-andelaken Paduka wonten ing sadhengah wekdal. kawula perkewet dhateng rencang-rencang ingkang kawula kuciwani atinipun, kawula sampun adamel dosa awit kawula sampun adamel sesami kawula ngraosaken kuciwa lan mangkel, mugi Paduka taksih kersa angapunteni…pripun malih dhuh Rama ingkang kawula kedah tindakaken, mugi Paduka paring margi dhumateng kawula supados kawula saged ngadhepi sedaya punika.